CELEX: 32020D1014
Language: sk
Date: 2020-07-13 00:00:00
Title: Rozhodnutie Rady (SZBP) 2020/1014 z 13. júla 2020, ktorým sa mení rozhodnutie (SZBP) 2018/905, ktorým sa predlžuje mandát osobitného zástupcu Európskej únie pre Africký roh

14.7.2020   
               
               
                  SK
               
               
                  Úradný vestník Európskej únie
               
               
                  LI 225/1
               
            
         ROZHODNUTIE RADY (SZBP) 2020/1014
         z 13. júla 2020,
         ktorým sa mení rozhodnutie (SZBP) 2018/905, ktorým sa predlžuje mandát osobitného zástupcu Európskej únie pre Africký roh
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 33 a článok 31 ods. 2,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 8. decembra 2011 prijala rozhodnutie 2011/819/SZBP (1), ktorým bol pán Alexander RONDOS vymenovaný za osobitného zástupcu Európskej únie (OZEÚ) pre Africký roh.
                  
               
                     (2)
                  
                  
                     Mandát pána RONDOSA ako OZEÚ bol následne obnovený, naposledy rozhodnutím Rady (SZBP) 2018/905 (2) zmeneným rozhodnutím Rady (SZBP) 2020/251 (3). Mandát OZEÚ má uplynúť 31. augusta 2020.
                  
               
                     (3)
                  
                  
                     Mandát OZEÚ by sa mal predĺžiť o ďalšie obdobie 6 mesiacov a mala by sa stanoviť nová finančná referenčná suma na obdobie od 1. septembra 2020 do 28. februára 2021.
                  
               
                     (4)
                  
                  
                     OZEÚ bude svoj mandát vykonávať v situácii, ktorá sa môže zhoršiť a mohla by poškodiť dosahovanie cieľov vonkajšej činnosti Únie uvedených v článku 21 zmluvy,
                  
               PRIJALA TOTO ROZHODNUTIE:
         
            Článok 1
            Rozhodnutie (SZBP) 2018/905 sa mení takto:
            
                        1.
                     
                     
                        Článok 1 ods. 1 sa nahrádza takto:
                        
                           „1.   Mandát pána Alexandra RONDOSA ako osobitného zástupcu Európskej únie (OZEÚ) sa predlžuje do 28. februára 2021. Rada môže na základe posúdenia Politickým a bezpečnostným výborom (PBV) a na návrh vysokého predstaviteľa Únie pre zahraničné veci a bezpečnostnú politiku (VP) rozhodnúť, že sa mandát OZEÚ skončí skôr.“
                        
                     
                  
                        2.
                     
                     
                        V článku 5 ods. 1 sa dopĺňa tento pododsek:
                        „Finančná referenčná suma určená na úhradu výdavkov spojených s mandátom OZEÚ v období od 1. septembra 2020 do 28. februára 2021 je 1 290 000,00 EUR.“
                     
                  
                        3.
                     
                     
                        V článku 14 sa druhý pododsek nahrádza takto:
                        „Záverečná komplexná správa OZEÚ o vykonávaní mandátu sa predloží do 30. novembra 2020.“
                     
                  
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 13. júla 2020
            
               
                  Za Radu
               
               
                  predseda
               
               J. BORRELL FONTELLES
            
         
         
            (1)  Rozhodnutie Rady 2011/819/SZBP z 8. decembra 2011, ktorým sa vymenúva osobitný zástupca Európskej únie pre Africký roh (Ú. v. EÚ L 327, 9.12.2011, s. 62).
         
            (2)  Rozhodnutie Rady (SZBP) 2018/905 z 25. júna 2018, ktorým sa predlžuje mandát osobitného zástupcu Európskej únie pre Africký roh (Ú. v. EÚ L 161, 26.6.2018, s. 16).
         
            (3)  Rozhodnutie Rady (SZBP) 2020/251 z 25. februára 2020, ktorým sa mení rozhodnutie (SZBP) 2018/905, ktorým sa predlžuje mandát osobitného zástupcu Európskej únie pre Africký roh (Ú. v. EÚ L 54 I, 26.2.2020, s. 5).